burgasdotpro/wikipedia huggingface dataset:
Dirndl

Dirndl je tradičný bavorský a rakúsky kroj.
Význam pojmu Dirndl.
Dirndl vznikol z bavorskej zdrobneniny "Dirn", v spisovnej nemčine "Dirne", čo znamená (pejoratívne) pobehlica, prostitútka. V dnešnom modernom nemeckom jazyku predstavuje slovo "Dirne" mladú ženu. V polovici minulého storočia sa v niektorých nárečiach ako Dirn označovala aj poľnohospodársky zamestnaná služobná (aj špeciálny výraz Dirne sa v spisovnej nemčine používal pre mladé ženy nízkeho pôvodu a špeciálne zamestnané v službách domácností či poľnohospodárstva. Tieto ženy sa obliekali do krojov ktoré sa označovali ako "Dirndlgewand" (doslovný preklad: dievčenské šaty). V súčasnosti je tento výraz skrátený na "Dirndl".
História a vznik Folklórneho kroja Drindl.
Podľa všeobecnej mienky sa vznik dirndlu datuje do 19. storočia. Predchodcom by mal byť pracovný odev pre vyššie spomínané služobníctvo v Bavorsku a Rakúsku. Ten pozostával z blúzky, na ktorej bol tzv. "Leiblgwand" - týmto pojmom sú dnes označované šaty dirndlu a zástery, ktorá bola väčšinou šitá z ľanu. Odevy boli v monochromatických farbách, často zdobené kvetinovým vzorom a vínnou révou. Boli odolné a kompatibilné s prírodou, mali stabilný tvar a museli mať miesto na metličku. V materiáloch sa uprednostňovala bavlna a ľanové tkaniny, funkčnosť mala prednosť pred ozdobnosťou. 
Dirndl sa stal rozšíreným odevom až okolo roku 1930. Pod vplyvom mnohých spolkov a združení na zachovanie tradičného krojového odevu sa po 1. svetovej vojne tento trend rozšíril, a to pre vysokohorskú turistiku. Dirndl sa stal letným vandrovacím oblečením. Štýl dirndlu bol výrazne ovplyvnený gýčovou operetou "Na bielom koníkovi". Kroje boli šik a ženy na celom svete začali jeho časti nosiť i počas bežných dní. Počas operetných predstavení na Broadwayi prepukol tento trend aj za oceánom. Šaty štýlu dirndl spôsobili hotovú senzáciu.
Čo robí dirndl autentickým, je tak rozdielne ako aj atrakcie na Oktoberfeste. Každý región má vlastné elementy, napríklad v Hinterschirchene sa nosí modrý podväzok, ak nie je žena vydatá má tiež korunku na hlave. V Oberbayerne nosia ženy čierne sukne a retiazku na krku ako ozdobu. Nikde sa však nesmie zabudnúť na základnú zásadu: ak si žena uviaže mašľu na zástere vpredu, v strede, ide o pannu. Ak je mašľa vpredu vpravo, ide o zadanú ženu, ak vpredu vľavo, jedná sa o slobodnú ženu. Vzadu v strede nosia mašle obyčajne vdovy.
LM-99

LM-99 (, podľa unifikovaného označenia 71-134) je model ruskej štvordverovej električky klasickej koncepcie vyrábanej spoločnosťou PTMZ. Prvý vozeň tohto typu bol vyrobený v roku 1999; podľa tohto roku tiež získal aj svoje označenie.
Električka jazdí v mnohých mestách, napríklad v Moskve, Petrohrade, Kazani, Kemerove, Kolomne, Novosibirsku atď.
Troliga Bus Taurus

Troliga Bus Taurus je model prímestského midibusu vyrábaného spoločnosťou Troliga Bus.
Troliga Bus Fenix

Troliga Bus Fenix je model medzimestského a turistického autobusu slovenského výrobcu Troliga Bus. 
Prevádzka.
"Zoznam nemusí byť kompletný"
Troliga Bus Fenix CNG

Troliga Bus Fenix CNG je model medzimestského a turistického autobusy slovenského výrobcu Troliga Bus. Autobus koncepčne vychádza z modelu Fenix, od ktorého sa ale líši pohonom na zemný plyn.
Oceanic

Oceanic je druhý štúdiový album americkej post-metalovej skupiny Isis, vydaný v roku 2002.
Koncept.
Album sa venuje témam vody, odcudzenia človeka v spoločnosti a samovraždy.
Zoznam skladieb.
Všetky skladby sú napísané Isis.
Nomansland

Nomansland môže byť:
Nomansland (hudobná skupina)

Nomansland bola nemecká trojčlenná eurodance skupina založená v roku 1996. Líderkou skupiny bola speváčka Jojanneke van der Veer. 
Medzi ich najznámejšie skladby patrili „7 Seconds“ z roku 1996 ktorá sa preslávila hlavne na Ibize, a o rok neskôr taktiež v strednej Európe spoločne zo skladbou „Fantasy“. Skupina celkovo vydala 3 albumy.
Mušima

Mušima (jap. 六島) je japonský ostrov ležiaci vo Vnútornom mori medzi ostrovmi Honšú a Šikoku. Ostrov leží južne od mesta Kasaoka, v prefektúre Okajama. Je jedným zo šiestich obývaných a súčasne aj najjužnejším z ostrovov Kasaoka.
Na ostrove s pobrežím dlhým 4,3 km žije 88 obyvateľov. Ostrov je známy predovšetkým kvôli svojmu majáku, ktorý je najstarší v prefektúre Okajama.
Doprava.
Na ostrov denne plávajú dve lode z blízkej Manabešimy, v utorok a piatok iba jedna loď.
Kitagišima

Kitagišima (jap. 北木島) je japonský ostrov ležiaci vo Vnútornom mori medzi ostrovmi Honšú a Šikoku. Ostrov leží južne od mesta Kasaoka, v prefektúre Okajama. Je jedným zo šiestich obývaných a súčasne aj najväčším z ostrovov Kasaoka. Od Kasaoky je vzdialený 15 km.
Električková doprava v Čeľabinsku

Električkovú dopravu v Čeľabinsku v súčasnosti tvorí okolo 20 liniek; sieť sa ale radí medzi tie stredne veľké.
Električky tu tvoria nosnú dopravu, doplňujú ich trolejbusy a autobusy. Električky zaisťujú dopravnú obsluhu ako sídliska a centra, tak aj významných priemyselných závodov na severe mesta.
V súčasnej dobe slúžia električkovej doprave dve vozovne.
Električková doprava vo Volčansku (Sverdlovská oblasť)

Volčansk, mesto v ruskej Sverdlovskej oblasti, obsluhuje električková doprava od 31. decembra 1951, kedy bol otvorený jej prvý úsek.
História.
Električková doprava vo Volčansku bola začatá 31. decembra 1951. V tom čase ešte Volčansk nemal štatút mesta (získal ho v roku 1956), no žilo v ňom už 30 tisíc ľudí.
V minulosti malo mesto dve električkové linky: jednu do sverenej časti mesta (Lesnaja Volčanka) a druhú do uhoľnej bane číslo 5. Linka do uhoľnej bane bola zrušená v roku 1994, údajne z dôvodu pravidelného odcudzovania trolejového vedenia. Okrem toho bola prevádzkovaná aj medzimestská električková linka do Karpinska, ktorá fungovala od roku 1953 do 22. apríla 1965.
Popis trate.
V meste sa nachádza jediná jednokoľajná trať, ktorá spája severnú časť mesta (Lesnaja Volčanka) s južnou a je dlhá približne 8 km. Tratť je však v zlom technickom stave. Tri výhybne, ktoré sa na trati nachádzali, boli rozobrané postupne v rokoch 1990 až 2006. Trať prechádza pomedzi nízku zástavbu, ale aj cez lúky a tajgu.
Vozovňa sa nachádza pri konečnej v južnej časti mesta. Ide o nízku tehlovú budovu, v ktorej sa nachádza státie pre dve električky a technické zázemie.
Električkové linky.
V meste je prevádzkovaná jediná linka, na ktorú je vypravované jediné vozidlo. Cestovná doba z južnej do severnej časti mesta je približne 28 minút, v opačnom smere 24 minút. Odchody električky z južnej časti mesta sú o 7:05, 8:05, 9:05, 16:05, 17:05, 18:05, 19:05, 20:05 a 22:05. Zo severnej časti mesta električká odchádza vždy o 30 minút neskôr.
Do roku 2011 spoje jazdili každú hodinu od 6:05 do 23:05. Pred rokom 2004 spoje jazdili 14 hodín denne a to v 30 minútovom intervale. V minulosti však električky jazdili aj v 15 minútovom intervale (denná výprava boli 4 vozne).
Vozňový park.
Vozňový park sa skladá z dvoch električiek typu KTM-5 (čísla 7 a 8, obe dlhodobo odstavené), jednej električky KTM-8KM (číslo 1), jednej typu UTM-2 "SPEKTR" (číslo 2, vozeň je dlhodobo odstavený) a električky KTM-19KT (číslo 3).
Okrem toho sa v depe nachádzajú vyradené električky typu KTM-1, MTV-82 a vyradená snežná frézy typu GS-4 (po vyradení frézy sneh z trate odhŕňa upravený traktor.
Električková doprava v Usolie-Sibirskom

Usolie-Sibirskoje, ruské mesto, obsluhuje električková doprava.
Ide sa o sieť relatívne malú (v prevádzke je tu okolo päť liniek); stará je okolo štyridsať rokov. Električky zaisťujú obsluhu miestneho závodu "Chimfarmkombinat", dvoch železničných staníc a sídlisk. Celá sieť je vybudovaná ako rýchlodrážna; väčšina tratí má otvorený koľajový zvršok. V súčasnej dobe je však infraštruktúra v zlom stave. Vozňový park pozostáva z električiek typu KTM-5 (43 vozidiel; väčšinou v modifikácii KTM-5M3), novších KTM-8 (2 vozidlá) a KTM-19 (2 vozidlá). Všetky električky sú deponované v jedinej vozovni v "Zagorodnej ulici".
Električková doprava v Tule

V ruskom meste Tula je od konca 19. storočia v prevádzke električková doprava. V roku 2005 tu jazdilo na 95 km tratí 12 električkových liniek, sieť sa tak radí k tým väčším. Prevádzkovateľom je podnik MUP Tulgorelektrotrans (rusky "МУП Тулгорэлектротранс").
Melódia (zbor)

Detský hudobný súbor Melódia je slovenský spevácky zbor. 
História.
Detský hudobný súbor bol založený v roku 1989, vznikol pri ZUŠ v Považskej Bystrici . Vystúpenia mali v týchto krajinách: Nemecko, Rakúsko, Švajčiarsko, Maďarsko, Poľsko, Taliansko, Francúzsko, Vatikán, USA.
Električková doprava v Tomsku

Ruské mesto Tomsk obsluhuje električková sieť strednej veľkosti, jej dĺžka je 45,6 km. Električky v Tomsku jazdia už od roku 1954, doplňujú ich trolejbusy.
Celkom je do prevádzky možné nasadiť 40 až 50 električiek, využitá časť z nich slúži na niekoľko málo linkách. Vozňový park tvoria výhradne električky zo závodu UKVZ. Problematický je ale aj súčasný stav električkových tratí, zhruba polovica siete je na tom veľmi zle a potrebuje naliehavú opravu. Často tak dochádza k vykoľajeniu električiek.
Majstrovstvá Európy B kategórie v bejzbale 1998

Majstrovstvá Európy B kategórie v bejzbale 1998 boli v poradí 9. Majstrovstvá Európy B kategórie v bejzbale mužov, ktoré organizuje Európska bejzbalová konfederácia (CEB). Konali sa vo Viedenskom Novom meste, v Rakúsku počas augusta 1998, za účasti 15 tímov. Nováčikmi turnaja boli družstvá Gruzínska a Portugalska. Víťazom sa stalo Chorvátskom, ktoré vo finále vyhralo nad Slovinskom.
Turnaj slúžil ako kvalifikácia na Majstrovstvá Európy A kategórie v roku 1999. Kvalifikovali sa na ne 2 najlepšie družstvá.
Električková doprava v Taganrogu

Taganrog, mesto v južnom Rusku pri hraniciach s Ukrajinou, obsluhuje električková sieť.
Prvá električky vyšla s cestujúcimi 7. novembra 1932; jazdilo sa po 12 km dlhom úseku, ktorý spojoval centrum mesta, novšie časti a letecký závod. Z počiatku však slúžili iba štyri električky, ich prevádzkovateľom bol tunajší metalurgický závod.
Za 70 rokov sa električky stali nosným druhom dopravy v meste. Do prevádzky býva nasadených okolo 80 električiek, vypravovaných z jednej vozovne.
Električková doprava v Samare

Električkovú dopravu v ruskom meste Samara zabezpečuje 19 liniek, ktoré obsluhuje 432 vozidiel. Vozňový park sa skladá z vozidiel Tatra T3SU, Tatra T6B5, Tatra T3RF, 71-402 ("Spektr-1"), 71-405, KTM-23 a АКСМ-62103.
Električková doprava v Noginsku

Električková doprava v Noginsku, meste v Moskovskej oblasti má malú a nie moc vyťaženú sieť.
S výstavbou miestnej električkovej siete sa začalo v roku 1922. Existovali aj projekty na vybudovanie medzimestskej trate do Moskvy, ale tie nakoniec neboli zrealizované. 2. marca 1924 bol sprevázdkovaný prvý úsek vedený v trase "Istomkino" – "centrum" – "Gluchovo"; išlo o jednokoľajnú trať s výhybňami. Roku 1937 bol východný koneic celej trate predĺžený do "Posjolku Okťabra" (októbrovej obce). Ďalšie rozširovanie sa konalo v rokoch 1962 (do obce Posjolok Iljiča; trať však existovala iba desať rokov) a 1972, kedy bol otvorený úsek na druhom konci mesta do štvrti Domožirovo. Významnou a tiež i nešťastnou udalosťou sa stal požiar, ktorý zachvátil miestnu električkovú vozovňu roku 1984. Od roku 2012 je električková preprava pozastavená a jej obnova nie je v blízkej dobe plánovaná, keďže trať bola na niektorých miestach zrušená.
Vozňový park tvorí 6 vozidiel KTM-8KM (do prevádzky zaradených v roku 1993), ktoré sú momentálne bez využitia odstavené vo vozovni.
Alfa Muscae

Alfa Muscae (α Mus/ α Muscae/ Alpha Muscae) je najjasnejšia hviezda v súhvezdí Mucha. Má magnitúdu 2,69. Je to horúci obor alebo podobor spektrálneho typu B2 asi osemkrát hmotnejší než Slnko a 4,7-krát taký veľký. Pod oblúkovej minúty od tejto hviezdy sa nachádza slabučký sprievodca 13. magnitúdy, o ktorom nie je známe, či je fyzický alebo iba zdanlivý. 
Rovníkové súradnice hviezdy sú pre ekvinokcium 2000,0: rektascenzia 12h 37′ 11″, deklinácia -69° 08′ 08″ Keď na alfa Muscae namierime triéder, v tom istom zornom poli uvidíme aj bielu hviezdu lambda Muscae a intenzívne červenú mí Muscae.
Erik Stupka

Erik Stupka (* 4. október 1972, Žilina ) je slovenský spevák, skladateľ, hudobník, textár a architekt. Je členom Bratislava City Church .
Pohybová hviezdokopa Veľká medvedica

Pohybová hviezdokopa Veľká medvedica, Collinder 285 alebo neformálne Medvedí prúd je pohybová hviezdokopa. Patrí do nej 6 jasných a známych hviezd zo súhvezdia Veľkej medvedice, vďaka ktorému dostala svoje meno. Sú to hviezdy β, γ, δ, ε a ζ a 80 UMa. 
Hviezdy hviezdokopy sú od nás v podobnej vzdialenosti, pohybujú sa po oblohe rovnako rýchlo a rovnakým smerom. Vzhľadom na Slnko ide o rýchlosť asi 15 km/s a smerujú do bodu ležiaceho približne na rozhraní Strelca a Kozorožca. 
Túto hviezdokopu objavil už v roku 1869 Richard A. Proctor. Okrem hviezd Veľkého voza do nej patrí napríklad aj Menkalinan z Povozníka, Sírius z Veľkého psa, alebo Gemma zo Severnej koruny. Slnko so svojimi planétami tiež leží vo vnútri tohto prúdu, ale nezúčastňuje jeho pohybu.
Erich Maren Schlaikjer

Erich Maren Schlaikjer (* 22. november 1905, Newtown, Ohio, USA – † 5. november 1972) bol americký geológ a lovec dinosaurov. Spolu s Barnumom Brownom opísal dinosaurí rod Pachycephalosaurus. Okrem toho opísal rod Miotapirus a nový druh rodu Mesohippus.
Majstrovstvá Európy B kategórie v bejzbale 2000

Majstrovstvá Európy B kategórie v bejzbale 2000 boli v poradí 10. Majstrovstvá Európy B kategórie v bejzbale mužov, ktoré organizuje Európska bejzbalová konfederácia (CEB). Konali sa v dňoch od 31. júla5. augusta 2000
v dvoch skupinách, za účasti 13 tímov. Skupina A sa hrala v Bratislave a Trnave, na Slovensku; skupina B v Záhrebe a Karlovci, v Chorvátsku. Nováčikom turnaja bolo iba družstvo Bieloruska. Víťazmi skupín sa stali Ukrajina a Chorvátsko.
Turnaj slúžil ako kvalifikácia na Majstrovstvá Európy A kategórie v roku 2001. Kvalifikovali sa na ne víťazi oboch skupín.
Majstrovstvá Európy B kategórie v bejzbale 2002

Majstrovstvá Európy B kategórie v bejzbale 2002 boli v poradí 11. Majstrovstvá Európy B kategórie v bejzbale mužov, ktoré organizuje Európska bejzbalová konfederácia (CEB). Konali sa v dňoch od 30. júla3. augusta 2002
v dvoch skupinách, za účasti 17 tímov. Skupina A sa hrala v Štokholme (štvrte Alby a Skarpnäck), vo Švédsku; skupina B v mestách Nagykovácsi a Svätý Ondrej, v Maďarsku. Spočiatku malo byť organizátorom skupiny B Grécko, ale jeho športová infraštruktúra nebola dokončená včas. Nováčikom turnaja boli 3 družstvá: Grécko, Nórsko a Rumunsko. Víťazmi skupín sa stali Švédsko a Grécko. V gréckom tíme sa predstavilo 17 amerických a dvaja kanadskí naturalizovaní hráči.
Turnaj slúžil ako kvalifikácia na Majstrovstvá Európy A kategórie v roku 2003. Kvalifikovali sa na ne víťazi oboch skupín.
Bratislavský okrášľovací spolok

Bratislavský okrášľovací spolok je názov dvoch organizácií:
The Monster

„The Monster“ je skladba amerického rappera Eminema vo vokálnej spolupráci s barbadoskou speváčkou Rihannou. Skladba pochádza z Eminemovho ôsmeho štúdiového albumu "The Marshall Mathers LP 2". Skladbu zložili Eminem, Jon Bellion, Bebe Rexha a produkoval ju Frequency. Skladba „The Monster“ je štvrtou spoluprácou Eminema s Rihannou, pričom bola vydaná ako singel dňa 29. októbra 2013.
Živé vystúpenia.
Eminem a Rihanna naživo zahrali túto skladbu počas MTV Movie Awards 2014.
Hudobné video.
Hudobné video skladby „The Monster“ je Eminemovo tretie, ktorého režisérom bol filmár Rich Lee. Bolo natočené dňa 20. novembra 2013 v Detroite. Video získalo tri nominácie počas MTV Video Music Awards v kategóriách Best Male Video, Best Collaboration, Best Direction.
Zhluková analýza

Zhluková analýza alebo klastrová analýza je „skupina metód, ktorých cieľom je rozklad súboru objektov na niekoľko relatívne rovnorodých podmnožín (zhlukov) tak, aby objekty patriace do rovnakého zhluku si boli „čo najviac“ podobné, zatiaľ čo objekty pochádzajúce z rôznych zhlukov majú byť „čo najviac“ nepodobné.“ Klastrová analýza zahŕňa rôzne techniky, pričom sa členia na dve základné skupiny:
Rozlišujú sa 3 druhy úloh klastrovej analýzy:
Pre všetky zhlukovacie metódy platí, že su založené na niektorej miere vzdialenosti alebo podobnosti medzi jednotkami.
Na výpočet vzdialeností možno použiť euklidovskú vzdialenosť, Hammingovu vzdialenosť, Minkovskeho vzdialenosť alebo Mahalanobisovu vzdialenosť.
Príkladom grafického zobrazenia zhlukov je dendrogram, možnosťou využitia klastrovej analýzy je napr. analýza socio-ekonomických dát. Uplatnenie klastrovej analýzy je dôležité napríklad v regionálnej štatistike.
S2G Band

S2G Band bola slovenská hudobná skupina. Vznik skupiny sa datuje v roku 2002.
Zlatý výber

Zlatý výber je album Jána Greguša a Yvette Gregušovej. Album je výberom piesní z predchádzajúcich albumov a nových prvýkrát vydaných piesní. V roku 2013 album vydalo vydavateľstvo M-orth.
Jež

Jež môže byť:
Milky Chance

Milky Chance je nemecká popová/folková/rocková hudobná trojica s reggae a elektronickými vplyvmi. Trojicu tvoria Clemens Rehbein ako vokalista a hudobník, Philipp Dausch ako DJ a Antonio Greger ako gitarista (+ústna harmonika). Všetci pochádzajú z mesta Kassel. Do roku 2014 kapelu Milky Chance tvorili iba Clemens Rehbein a Philipp Dausch. V roku 2014 sa k nim pridal aj Antonio Greger, ktorý ich potom sprevádzal na koncertoch. Clemens a Philipp sú hrdí na to, aký multiinštrumentálny talent majú vo svojej kapele.
V roku 2012 vydali niečo zo svojej tvorby, ale najväčšiu pozornosť vzbudila skladba „Stolen Dance“. V roku 2013 vydali album "Sadnecessary", z ktorého boli vydané single „Stolen Dance“ a „Down by the River“.
17. marca 2017 vydala trojica nový album "Blossom", kde sa pieseň "Cocoon" hneď stala hitom po celom svete. Na albume "Blossom" pracovali už odkedy vydali ich prvý album "Sadnecessary". Po vydaní ich druhého albumu trojicu na vystúpeniach sprevádza nový člen kapely Sebastian Schmidt, ktorý hrá na bicie nástroje.
História.
V roku 2012 sa Clemens a Philipp spoznali na vysokej škole Jacob-Grimm-Schule. V ich dvanástich rokoch hrali v kapele Flown Tones, kde Clemens hral na basgitaru a Philipp na gitaru. Antonio Greger hral v minulosti v českej kapele "Monkey Business". Na jar 2012 dali na YouTube prvú vlastnú pieseň Stolen Dance, ktorú Clemens zložil ešte ako 13 ročný. Na konci mája 2013 duo s pomocou priateľov vydáva debutový album Sadnecessary, kvôli ktorému sa všetci zadĺžili. Pieseň Stolen Dance sa dostala v Nemecku, Rakúsku, Švajčiarsku, Poľsku a vo Valónsku v decembri 2013 na vrchol hitparád. V marci 2014 vyšla na povrch aj pieseň Down by the River a následne aj Flashed Junk Mind, ktoré ale nezožali taký úspech ako Stolen dance. Clemens a Philipp sa zúčastňovali rôznych festivalov spolu s Antoniom Gregerom, ktorého následne prijali medzi seba do kapely Milky Chance.
Blossom.
Album Blossom bol vydaný 17. marca 2017. Je to prvý album na ktorého tvorbe sa podieľal aj ich tretí člen Antonio Greger. Pieseň "Cocoon" bola vydaná 11. Novembra 2016.
Zoznam piesní Jána Greguša

Toto je zoznam piesní ktoré naspieval, zložil k piesni hudbu alebo napísal text, spevák, skladateľ a textár Ján Greguš.
Zoznam.
(h:/t:) - doteraz nezistený autor hudby alebo textu
Olympus SP-590 Ultra Zoom

Olympus SP-590 Ultra Zoom je 12 megapixelový digitálny fotoaparát typu ultra zoom od spoločnosti Olympus. Uvedený bol v januári 2009. Je vybavený objektívom Olympus ED Lens s 26-násobným širokouhlým optickým zoomom (26-676 mm) a 5-násobným digitálnym zoomom. Má mechanickú stabilizáciu obrazu, LCD displej s rozlíšením 230 000 bodov, internú pamäť 22 MB rošíriteľnú kartami typu xD alebo microSD a 19 motívových režimov.
Pavlína Wolfová

Pavlína Wolfová, rodená Pavlína Spálená (* 22. december 1971, Praha) je česká redaktorka a moderátorka.
Absolvovala Fakultu sociálnych vied Karlovej univerzity, v rokoch 1991-1992 pracovala ako elév v Lidových novinách. Pôsobila v domácom a neskôr aj zahraničnom spravodajstve Českej televízie. V roku 1996 bola reportérkou relácie TV Nova "Na vlastní oči". V rovnakej televízii potom od roku 1997 mala vlastnú talkshow, "Áčko". Od roku 2000 moderuje pre Český rozhlas - ČRo 1 - Radiožurnál relácie "Nad vecí", "BonaDea" a "Radiofórum". Na rovnakej stanici ju potom môžeme počuť v relácii "Deti vám to povedia". V súčasnej dobe je redaktorkou týždenníka Reflex.
Je dcérou speváka Petra Spáleného a herečky Pavlíny Filipovskej. Zároveň je vnučkou herca Františka Filipovského. Druhýkrát bola vydatá za podnikateľa Jana Bubeníka. S Bubeníkom majú dve deti (Matildu a Matúša).
Horní solopyský rybník

Horní solopyský rybník je chránená prírodná pamiatka za obcou Sedlčany v okrese Příbram.
Je to jedno z najvýznamnejších ornitologických území v okrese. Z obojživelníkov, predmetom ochrany je napr. populácia kunky červenobruchej (Bombina bombina), ktorá je v Česku zvlášť chráneným, silno ohrozeným druhom.
Reflex (časopis)

Reflex je český týždenník vychádzajúci od 3. apríla roku 1990. Venuje sa prevažne spoločenským, politickým, kultúrnym a publicistickým témam.
História časopisu.
Časopis vznikol krátko po novembrovej revolúcii, hlavne na základe iniciatívy spisovateľa Petra Hájka. Prvé rozhovory o založení časopisu Reflex sa uskutočnili už v januári 1990 v pražskom "Klube novinárov". Pôvodné logo a grafiku grafiku časopisu vytvoril Aleš Najbrt. Vydavateľom časopisu je od roku 1993 spoločnosť Ringier ČR, a.s., resp. Ringier Axel Springer CZ a.s. - časopis sa vydáva v Česku, k dostatiu je ale tiež na Slovensku, v Belgicku, Nemecku, Rakúsku, Švajčiarsku a Luxembursku. Patrí k najčítanejším tuzemským magazínom svojho druhu (predaný náklad 64 008 výtlačkov "(02/2011, zdroj ABC ČR)", čítanosť 289 000 čitateľov "(4.Q / 2010 + Q1 / 2011, zdroj Mediaprojekt)", konkurentmi sú mu Týden a Instinkt. Únia vydavateľov udelila Reflexu titul Časopis roku 2005, 2006, 2007 a 2008 v kategórii spoločenský časopis.
V časopise od roku 1995 pravidelne vychádza dnes už legendárny komiks "Zelený Raoul", ktorého autormi sú Štepán Mareš (kresby) a redaktori Dan Hrubý, Tomáš Baldýnský a Milan Tesař (texty). V rokoch 2002 - 2008 bol v časopise publikovaný komiks "Hana a Hana". 
Od januára 2005 do decembra 2007 bol Reflex rozšírený o prílohu "EX (kulturní průvodce)", ktorá od 3. januára 2008 vychádza iba v elektronickej podobe. Dvakrát ročne vychádza samostatný titul "X (Reflex interview)", ktorý obsahuje pôvodné rozsiahle rozhovory s 10 osobnosťami z oblasti umenia, vedy, športu a politiky, ktoré pripravili popredný redaktori a fotografi časopisu Reflex. 
Jednou z aktivít Reflexu bol tzv. "Cannabis Cup", tradičná fotografická súťaž, organizovaná už od roku 2004. V rámci tejto súťaže Reflex publikoval na stránkach časopisu víťazne fotky konope, ktoré vyberala odborná porota zo stoviek prihlásených fotografií a obrázkov. V roku 2009 časopis spustil amatérsku fotografickú súťaž s názvom "AKTY X", ktorá bola zameraná na fotografiu aktov.
Existuje aj online verzia časopisu, kde je v platenej sekcii na nájdenie aktuálne tlačené vydanie aj archív starších čísiel časopisu. V roku 2010 magazín za svoju internetovú podobu získal v súťaži Křišťálová Lupa 8. miesto v kategórii média - všeobecné.
Majstrovstvá Európy B kategórie v bejzbale 2004

Majstrovstvá Európy B kategórie v bejzbale 2004 boli v poradí 12. Majstrovstvá Európy B kategórie v bejzbale mužov, ktoré organizuje Európska bejzbalová konfederácia (CEB). Konali sa v dňoch od 31. júla8. augusta 2004
v dvoch skupinách, za účasti rekordných 18 tímov. Skupina A sa hrala v mestách Rybnik a Żory, v Poľsku; skupina B v mestách Regensburg a Fuerth, v Nemecku. V Nemecku sa hralo na štadiónoch Armin Wolf Arena s kapacitou 6 000 a Pirates Field s kapacitou 500 divákov a spolu na nich prišlo 13 400 divákov. Nováčikom turnaja boli družstvá Izraela a Moldavska. Víťazmi skupín sa stali Ukrajina a domáce Nemecko. 
Turnaj slúžil ako kvalifikácia na Majstrovstvá Európy A kategórie v roku 2005. Kvalifikovali sa na ne víťazi oboch skupín.
BBE (hudobná skupina)

BBE alebo B.B.E. bol francúzsky hudobný projekt, založený dvoma hudobnými producentmi Brunom Sanchionim a Emmanuelom Topom. Ich najväčším úspechom bola skladba „Seven Days and One Week“ z roku 1996 ktorá sa umiestnila na niekoľkých rebríčkoch TOP 10 a dosiahla vysoký úspech najmä v Spojenom kráľovstve a Nemecku. Skladba dostala ocenenie "British Phonographic Industry" za predaj viac ako 200 000 nosičov v Spojenom kráľovstve. Neskôr v roku 1998 vydali album "Games", ktorý obsahoval známe hity ako „Desire“ alebo „Deeper Love (Symphonic Paradise)“.
BBE

BBE môže byť:
Majstrovstvá Európy v bejzbale 1987

Majstrovstvá Európy v bejzbale 1987 boli v poradí 20. Majstrovstvá Európy v bejzbale mužov, ktoré organizuje Európska bejzbalová konfederácia (CEB). Konali sa v mestách Barcelona a Sant Boi de Llobregat, v Španielsku, od 17.26. júla 1987, za účasti 7 tímov. Španielsko bolo organizátorom európskeho šampionátu piatykrát, predtým hostilo turnaj v rokoch 1955, 1960, 1965 a 1975, z toho trikrát práve v Barcelone. Svoj trinásty titul získalo Holandsko, ktoré vo finálovej sérii, hranej na 4 zápasy, zvíťazilo nad Talianskom.
Turnaj bol zároveň kvalifikáciou na Majstrovstvá sveta 1988, ktoré sa uskutočnili v Taliansku. Kvalifikovali sa na ne 2 najlepšie družstvá. Okrem toho sa víťazné družstvo kvalifikovalo aj na bejzbalový turnaj Letných olympijských hier 1988, ktorý hostil juhokórejský Soul.
Železničná trať Vranovice – Pohořelice

Železničná trať Vranovice – Pohořelice (v cestovnom poriadku pre cestujúcich naposledy označená číslom 253, do 80. rokov označením 25d) je jednokoľajová vlečka o dĺžke 8 km. Pôvodne išlo o regionálnu dráhu, na ktorej bola osobná doprava prevádzkovaná v rokoch 1895-2008.
História a súčasnosť.
Doprava na dráhe bola zahájená 17. septembra 1895.
Pred zastavením dopravy bola pravidelná osobná doprava na trati prevádzkovaná iba v pracovné dni. K jej zastaveniu došlo 12. decembra 2008. V nákladnej doprave je od cestovného poriadku 2008/09 vedený jeden pár manipulačných nákladných vlakov denne. V roku 2012 bola dráha preradená do kategórie vlečiek.
Od roku 2011 sú na trati pri rôznych príležitostiach (Mikulášske jazdy, Deň železnice, výročie trate, a pod.) poriadané mimoriadné verejné jazdy motorových aj parných vlakov.
Železničná trať Velký Osek – Choceň

Železničná trať Velký Osek – Choceň, v cestovnom poriadku pre cestujúcich označená číslom 020, je jednokoľajová elektrifikovaná trať, časť celoštátnej dráhy. Trať vedie z Velkého Oseka cez Chlumec nad Cidlinou, Hradec Králové, Týniště nad Orlicí a Borohradek do Chocne. Trať bola postupne sprevádzkovaná v priebehu rokov 1870 až 1875. v roku 1940 bola dokončená Kanínská spojka vo Velkom Oseku a v roku 1965 bola vykonaná elektrizácia trate.
Dejiny.
List povolenia Františka Jozefa Prvého z 8. septembra 1868 daný ku stavbe a užívaniu železnice rušňovej nazvanej "Rakúske železnice severozápadné" ktorá pôjde (okrem iných dráh) z príhodného miesta železnice Kolínsko-Mladoboleslavskej do Trutnova. Koncesionári zaväzujú sa, že počnú vystaviť v šiestich mesiacoch a dokončia stavbu aj zavedú verejnú jazdu po nej v štyroch rokoch.
Dráhu vlastnila a prevádzkovala spoločnosť "Rakúska severozápadna dráha" od decembra 1870 až do svojho zoštátnenie 1. januára 1908.
List povolenia Františka Jozefa Prvého z 25. júna 1870 udelil koncesionárovi právo k stavbe a užívaniu železnice rušňovej od niektorého miesta trate z Dolní Lipky do Ústí nad Orlicí k príhodnému miestu rakúskej severozápadnej železnice pri Chlumci.
Dráhu vlastnila a prevádzkovala spoločnosť "Rakúska severozápadna dráha" od januára 1874 až do svojho zoštátnenie 1. januára 1908.
List povolenia Františka Jozefa Prvého zo 14. septembra 1872 udelil spoločnosti c. k. priv. Rakúske železnice štátne právo k stavbe a užívaniu lokomotívnej železnice z Chocně do Neusorge. Spoločnosť zaväzuje sa, že povolenú železnice počne v šiestich mesiacoch odo dňa povolenia počítajúc stavať, že celú železnicu v troch ďalších rokoch postaví a verejnú jazdu po nej zavedie.
Dráhu vlastnila a prevádzkovala "Rakúska spoločnosť štátne dráhy" od júla 1875 až do svojho zoštátnenie 1. januára 1908.
Stanice.
V roku 1900 boli podľa vtedajšieho cestovného poriadku v prevádzke tieto stanice:
Velký Osek, Libňoves, Žiželice, Chlumec, Dobřenice-Syr., Praskačka, Kr. Hradec, Slezské Předm., Třebechovice, Týniště, Albrechtice-Žďár, Borohrádek, Čermná-Jelení, Plchovky, Oujezd, Choceň
Železničná trať Velká Kraš – Vidnava

Železničná trať Velká Kraš – Vidnava (v cestovnom poriadku pre cestujúcich predtým označená číslom 296) je jednokoľajová regionálna trať. Prevádzka v úseku Velká Kraš - Vidnava bola zahájená v roku 1897. Pokračovanie Vidnava - Nysa bolo dané do prevádzky 8. mája 1912. V dôsledku usporiadania Európy po 2. svetovej vojne bola 8. mája 1945 zastavená všetka cezhraničná doprava a v roku 1974 bol hraničný úsek zrušený. Od 11. decembra 2010 je na tejto trati zastavená pravidelná osobná doprava.
Prayer in C

„Prayer in C“ je skladba francúzsko-izraelskej alternatívnej popovej dvojice Lilly Wood and the Prick, pôvodne vydaná na albume "Invisible Friends" z roku 2010. Nemecký producent elektronickej hudby Robin Schulz vytvoril remix tejto skladby a v júni 2014 ju vydal ako singel. Pôvodne bol remix dostupný vo forme digital download, na ohromenie jej držiteľov autorských práv, Wagram Music.
Schulzov remix dosiahol 1. miesta v rebríčkoch v Rakúsku, Nemecku, Švajčiarsku, Luxembursku, Francúzsku, Holandsku, Belgicku, Grécku, Taliansku, Maďarsku, Česku, Poľsku, Dánsku, Fínsku, Nórsku, Švédsku, Portugalsku, Írsku a v Spojenom kráľovstve.
Majstrovstvá Európy v bejzbale 1989

Majstrovstvá Európy v bejzbale 1989 boli v poradí 21. Majstrovstvá Európy v bejzbale mužov, ktoré organizuje Európska bejzbalová konfederácia (CEB). Konali sa v Paríži, vo Francúzsku, od 1.10. septembra 1989, za účasti 8 tímov. Francúzsko bolo iba šiestou hostiteľskou krajinou, ktorá organizovala európsky šampionát. Svoj šiesty titul získalo Taliansko, ktoré vo finálovej sérii, hranej na 2 víťazné zápasy, zvíťazilo nad Holandskom.
Turnaj bol zároveň kvalifikáciou na Majstrovstvá sveta 1990, ktoré sa uskutočnili v Kanade. Kvalifikovali sa na ne 2 najlepšie družstvá.
Vrabec Vševed

Vrabec Vševed je LP platňa slovenského speváka Pavla Hammela a skupiny Prúdy z roku 1979. Tento, čiastočne kompilačný, hudobný album vydal Pavol Hammel pri príležitosti Medzinárodného roku detí.
Šesť nových nahrávok, ktoré Pavlovi Hammelovi otextoval Kamil Peteraj, nahrali hudobníci ako Marián Varga, či Pavel Daněk (basová gitara), Jaroslav Filip (klávesové nástroje), Cyril Zeleňák (bicie) a v jednej pesničke nahral gitaru Dežo Ursiny. K týmto šiestim boli doplnené staršie Hammelove pesničky, ktoré sa hodili k detskej tématike. Obal albumu má okrem loga vydavateľstva Opus aj symbol UNICEFu. Skupina Collegium musicum v tomto istom roku vydala v Opuse album "On a ona", na ktorom aktívne spolupracoval aj Pavol Hammel.
Bulb

Bulb (skratka B) je fotografická funkcia, ktorá umožňuje dlhé expozície pod priamou kontrolou fotografa. S touto funkciou ostane uzávierka otvorená tak dlho, pokiaľ je spúšť stlačená. Alternatívne nastavenie spoločné aj pre filmové kamery je Time (skrátene T), kde je spúšť stlačená prvýkrát na otvorenie uzávierky a druhýkrát na jej zavretie.
História.
Termín "bulb" odkazuje na starý štýl pneumaticky ovládanej spúšte. Stlačením vzduchového balónika (anglicky "bulb") sa otvorila záklopka a uvoľnením balónika sa opäť zatvorila. Podľľa encyklopédie "Focal Encyclopedia of Photography":
Použitie.
Nastavenie bulb sa používa pri niektorých fotoaparátoch, vrátane niekoľkých kompaktných fotoaparátov, pre využitie pomalšej rýchlosti uzávierky, aká je poskytovaná štandardným nastavením fotoaparátu.
Režim bulb sa používa predovšetkým pri fotografovaní scén s veľmi slabým osvetlením. Väčšina digitálnych zrkadloviek podporuje uzávierky od 1/4000 (najrýchlejšia) až po 10-30 sekúnd a režim bulb. Fotoaparát v režime bulb sníma priestor po dobu stačenia spúšte (aj dlhšie ako 30 sekúnd). Pre fotografovanie s takouto dlhou dobou uzávierky je nutné použiť statív, diaľkovú spúšť alebo samospúšť.
Režim bulb je užitočný pre nasledujúce typy fotografických tém:
Moderné fotoaparáty.
Na niektorých moderných fotoaparátoch je režim bulb k dispozícii iba ako voľba v LCD ponuke, pokiaľ je to vôbec možné. Na iných fotoaparátoch, vrátane mnohých digitálnych zrkadloviek je k dispozícii režim bulb v ručnom nastavení expozície alebo vo voľbe priority rýchlosti uzávierky.
Niektoré fotoaparáty strednej triedy alebo bridge fotoaparáty, ako napríklad Olympus SP-560 Ultra Zoom majú obmedzené nstavenie režimu bulb, ktoré dovoľuje maximálny expozičný čas 8 minút pri citlivosti ISO 200 a nižšej.
V roku 2012 spoločnosť Olympus uviedla na trh novú formu režimu bulb pod označením "Live Bulb" (bez prepínania) a "Live Time" (s prepínaním) v modeli Olympus OM-D E-M5, pri ktorom sa v hľadáčiku a na displeji snímka aktualizuje "počas" expozície a užívateľovi je umožnené kontrolovať expozíciu. Obnovovacia frekvencia displeja pre tento režim môže byť nastavená medzi hodnotami 0,5 až 60 sekúnd.
Marián Zemaník

Marián Zemaník (* 12. január 1993, Čadca) je slovenský sánkar.
Reprezentoval Slovensko na ZOH v Soči, kde časom 1:40.957 obsadili spoločne s Jozefom Petrulákom celkové 12. miesto v sánkovaní dvojíc.
Sánkovaniu sa venuje od roku 2003 a v reprezentácií je od roku 2006. Jeho trénerom je Ľubomír Mick.
Canon EOS 60D

Canon EOS 60D je digitálna zrkadlovka spoločnosti Canon. Je to prvá zrkadlovka systému Canon EOS, ktorá má otáčaciu LCD obrazovku. Verejnosti bola predstavená dňa 26. augusta 2010 s cenou 1099 USD. Jej predchodcom je zrkadlovka Canon EOS 50D a nástupcom je zrkadlovka Canon EOS 70D.
Mimo jej obrazovky má tiež väčšie rozíšenie rozsahu citlivosti ISO, full-HD video možnosť a vstavané funkcie ďalšieho spracovania obrazu pre snímky. Canon EOS 60D používa obrazový procesor DIGIC 4.
Podobne ako model 50D má aj 60D má LCD displej v hornej časti zrkadlovky, kde sa nastavujú hodnoty ISO, režim AF, režim spúšte a režim merania.
Model D60 sa predáva len ako telo alebo v balení spolu s objektívom Canon EF-S 18–200mm, objektívom Canon EF-S 17-85mm, objektívom Canon EF-S 18–135mm alebo objektívom Canon EF-S 17-55mm.
Špecifikácie.
V porovnaní s modelom Canon EOS 50D boli vykonané tieto zmeny.
Webstránka "Digital Photography Review" označila zmeny ako prechod od poloprofesionálnej k nadšeneckej zrkadlovke, kvôli redukcii niektorých funkcií; avšak hľadáčik s päťbokým hranolom a kultové zadné ovládacie koliesko ostali, ako aj horný informačný LCD displej. O niečo menšie telo si však zachováva grip dvojčíselných zrkadloviek Canonu.
EOS 60Da.
Canon ohlásil modifikovanú verziu modelu EOS 60D pre astrofotografiu dňa 3. apríla 2012, ktorá nesie názov EOS 60Da. Model EOS 60Da je nasledovníkom modelu EOS 20Da. Jej cena bola určená na 1499 USD. Zrkadlovka EOS 60Da má upravený infračervený filter a senzor nízkeho šumu so zvýšenou H-alpha citlivosťou pre lepšie zachytenie vodíkových emisií hmlovín. Zrkadlovka EOS 60Da je trikrát citlivejšia na H-alpha svetlo ako klasická EOS 60D.
Majstrovstvá sveta vo volejbale mužov 1986

Majstrovstvá sveta vo volejbale mužov 1986 boli v poradí 11. Majstrovstvá sveta vo volejbale mužov, ktoré organizuje Medzinárodná volejbalová federácia (FIVB). Konali sa od 25. septembra5. októbra 1986 v ôsmich francúzskych mestách: Paríž, Clermont-Ferrand, Évreux, Montpellier, Nantes, Orléans, Toulouse a Tourcoing, za účasti 16 tímov. Nováčikmi turnaja boli družstvá Grécka a Taiwanu. Francúzsko bolo organizátorom svetového šampionátu mužov druhýkrát, keď prvý turnaj hostilo v roku 1956, v Paríži. Titul získalo USA, ktoré vo finále zvíťazilo nad Sovietkym zväzom. Pre USA to bola vôbec prvá medaila z MS.
Benedikt V.

Benedikt V. (* 915?, Rím – † 966, Hamburg) bol 131. pápežom rímskokatolíckej cirkvi od 22. mája 964 do 23. júna 964, zvoleným po smrti synodou zosadeného Jána XII. (stalo sa tak 22. mája 964). Cisár Oto I. voľbu neuznal a odviezol si Benedikta so sebou do Hamburgu, kde zomrel.
Cleo (speváčka)

Joanna Krystyna Klepková, známa aj pod umeleckým menom Cleo (* 25. jún 1983, Štetín, Poľsko) je poľská speváčka, ktorá reprezentovala Poľsko v súťaži Eurovision Song Contest 2014 v dánskej Kodani, spolu s hudobným producentom Donatanom s piesňou „"My Słowianie"“ (Sme Slovania). 
Kariéra.
Vyštudovala záhradnú architektúru na univerzite vo Varšave a zaoberala sa návrhom záhrad. Neskôr bola členkou gospelového zboru Soul Connection a bola spojená aj s hip hopom. V roku 2011 sa zúčastnila prvého ročníka speváckej súťaže X Factor, v ktorom zaspievala pieseň od Tiny Turner „Proud Mary“, no do ďalšieho kola neprešla. Od roku 2013 spolupracuje s hudobným producentom Donatanom, ktorý si vybral práve ju zo stoviek kandidátov. Vo februári 2014 reprezentovala Poľsko na 59. ročníku súťaže Eurovision Song Contest s piesňou „My Słowianie“. Pieseň sa stala úspešnou a jedným z najväčších hitov roka. Po úspechu sa kariéra speváčky Cleo začala dynamicky rozvíjať. Ďalšie úspechy na poľskej hudobnej scéne priniesli piesne „"Cicha woda"“ (Pokojná voda) a „"Brać"“ (Vziať).
Pavel Malovič

 Pavel Malovič (* 23. júl 1952, Bratislava) je lekár, publicista a folkový pesničkár.
Životopis.
Vyštudoval Lekársku fakultu UK v Bratislave. Po skončení školy pracoval na II. internej a kardiologickej klinike FN Bratislava, v roku 1980 nastúpil na Kliniku telovýchovného lekárstva Univerzitnej nemocnice v Bratislave. Od roku 1990 pôsobí na tejto klinike ako primár.
Jeho profesionálnou doménou je šport a športová medicína. Bol lekárom futbalových mládežníckych družstiev Slovana Bratislava, hokejistov Dukly Hodonín, turnajov československej reprezentácie karate a i. V rokoch 1986 až 1993 bol lekárom česko-slovenskej futbalovej reprezentácie, v rokoch1994 až 2001 pôsobil ako lekár slovenskej futbalovej reprezentácie. Od roku 2002 je lekárom slovenskej futbalovej reprezentácie do 21 rokov. Zároveň je od roku 2000 osobným lekárom slovenského tenistu Dominika Hrbatého. V európskom futbale patrí medzi služobne najstarších reprezentačných lekárov. 
Dlhoročne pôsobí v štruktúrach zdravotných komisií futbalového zväzu na rôznych funkciách. V rokoch 1983 až 1993 bol podpredsedom a neskôr predsedom Zdravotnej komisie Československého futbalového zväzu, od roku 1983 je predsedom Zdravotnej komisie Slovenského futbalového zväzu.
Od roku 2002 pracuje pre UEFA ako dopingový komisár. V rokoch 2000 až 2009 pôsobil vo funkcii viceprezidenta Antidopingového výboru Slovenskej republiky.
Okrem praktickej medicíny sa venuje aj pedagogickej a prednáškovej činnosti, pôsobí ako odborný asistent na katedre Telovýchovného lekárstva Lekárskej fakulty UK v Bratislave.
Popri profesionálnej dráhe športového lekára sa Pavel Malovič venuje aj množstvu ďalších, nemedicinálnych aktivít. Významná je najmä jeho dlhoročná publicistická činnosť. Jej spektrum siaha od vedeckých a vedecko-popularizačných článkov z oblasti medicíny a well-beingu cez literatúru až po hudobnú publicistiku. Pravidelne publikuje v odbornej a populárnej tlači (SME, Trend, Šport, Pravda, Profit, Zdravie, Playboy, Futbal magazín, ARCH a i.), vo viacerých printových médiách má stálu rubriku. 
Je aktívny aj ako folkový hudobník. Od roku 1979 je členom združenia pesničkárov SLNOVRAT, 
v rámci ktorého hral na mnohých významných hudobných podujatiach osemdesiatych rokov ("Blues na Dunaji", "Folkfórum Bratislava", "Koncert Populáru", "Folkový kolotoč Ostrava", "Martinské Folkfórum", "Poetická Lýra" a i.)
a s ktorým vydal viacero albumov ("Folkový kolotoč", "Nikdy tak nebolo", "Triquetra" a i.). Písal texty pre slovenskú pesničkárku Zuzanu Homolovú, 
jeho texty mali v repertoári aj Janko Lehotský, Pavol Habera a skupiny Jednofázové kvasenie a Propeler.
Piesňové texty a poézia.
CD a LP:
Knihy:
LG Optimus 2X

LG Optimus 2X je smartfón od kórejského výrobcu LG. Ide o prvý mobilný telefón na svete s dvojjadrovým procesorom (Nvidia Tegra 2, takt 1 GHz). Operačným systémom je štandardne Android 2.2 Froyo, ktorý je možné zadarmo aktualizovať na verziu Android 2.3 Gingerbread. LG Optimus 2X je dostupný vo dvoch farbách - čierna a hnedá.
História a dostupnosť.
LG Optimus 2X bol oficiálne predstavený 16. decembra 2010. Predaj telefónu začal 29. marca 2011.
Výbava telefónu.
Mobilný telefón LG Optimus 2X je vybavený operačným systémom Android 2.2 Froyo (s možnosťou aktualizácie na novší Android 2.3 Gingerbread), 1 GHz dvojjadrovým procesorom (na rozdiel od LG Optimus Black, ktorý má jednojadrový procesor) Nvidia Tegra 2 s 40 nm technológiou a operačnou pamäťou 512 MB RAM. Na prednej strane smartfónu sa rozprestiera dotykový kapacitný displej s rozlíšením WVGA (480 × 800 px), 16 miliónmi farieb a uhlopriečkou 4 ". Displej zvláda multitouch ovládanie (gestá pre približovanie a odďaľovanie napr. fotiek, webových stránok, mapových podkladov, atď.) a je krytý odolným sklíčkom Gorilla Glass. Vďaka akcelerometru sa automaticky otáča obsah displeja na šírku a na výšku.
Vo výbave Optimusu 2X nájdeme hudobný a video prehrávač, HDMI konektor pre sledovanie multimediálneho obsahu z telefónu na televíziu alebo monitora, GPS s mapami Googlu, rýchle dáta HSPA, Wi-Fi pre pripojenie na internet, prednú 1,3 Mpx kameru pre videohovory, 8 Mpx fotoaparát s autofocusom a bleskom či kameru s možnosťou nahrávania FullHD videí 1080p (teda rozlíšenie 1920 × 1080 px).
LG Optimus Black

LG Optimus Black je smartfón od kórejskej firmy LG.
Úvod.
Tento model sa radí vďaka svojej dobrej hardvérovej výbave, slušnej optimalizácii a kvalitnému dielenskému spracovaniu medzi jedny z najvydarenejších telefónov tohto kórejského výrobcu. Síce nedisponuje dvojjadrovým procesorom ako podobný typ smartfónu LG Optimus 2X, ale aj tak má dobre odladený systém, rýchle reakcie, nízku hmotnosť a kvalitný displej s uhlopriečkou štyri palce.
Výbava telefónu.
Smartfón LG Optimus Black je vybavený operačným systémom Android 2.2.2 (možnosť aktualizácie na Android 2.2.3), 1 GHz procesor TI OMAP 3630. Rozmery telefónu: 122 x 64 x 9,2 mm a hmotnosť 109 gramov vrátane batérie. Na prednej strane telefónu je multi-touch dotykový displej s rozlíšením WVGA (480 × 800 px), 16 miliónov farieb, 4 palca uhlopriečka.
Ďalej v telefóne nájdeme hudobný a video prehrávač, bluetooth, GPS s pravidelne aktualizovanými mapami Google, Wi-Fi pripojenie k internetu, 5 MPx fotoaparát, záznam videa v HD rozlíšení, predný 2 MPx fotoaparát pre videohovory.
V siedmom nebi (televízna relácia)

V siedmom nebi je televízna relácia, ktorú vysiela TV JOJ. Reláciu moderuje Viliam Rozboril a vysiela sa každú sobotu o 20:40.
Fujifilm FinePix S5 Pro

Fujifilm FinePix S5 Pro je digitálna zrkadlovka spoločnosti Fujifilm uvedená dňa 25. septembra 2006 a v súčasnosti sa už nevyrába. Nahradila staršiu zrkadlovku Fujifilm FinePix S3 Pro a je kompatibilná s objímkou Nikon F, vrátane objektívov veľkosti DX. Je postavená na základe tela D200 a má výhody jeho vylepšení: 11-bodový autofokus, blesk i-TTL, väčší 2,5" (64 mm) LCD displej a lítium-iónová batéria. Tiež sa môže pochváliť obrazovým senzorom Super CCD 23×15.5 mm v rovnakej konfigurácii ako ho mal jeho predchodca.
Takisto má funkciu rozpoznanie tváre a funkciu živý náhľad, ktorá pomáha pri zaostrovaní.
Sergius I.

Svätý Sergius I. (* okolo roku 650 Palermo, Sicília - † 8. september 701, Rím) bol pápežom od 15. decembra 687 až do svojej smrti.
Bol zo sýrskej rodiny z Antiochie, ale narodil sa v Palerme na Sicílii. Do Ríma prišiel počas pontifikátu Adeodata II. V tom čase bol vysvätený na kňaza a Lev II. ho menoval kardinálom-presbyterom kostola sv. Zuzany na Kvirináli, ktorým bol až do svojho zvolenia za pápeža.
V roku 687 boli zvolení dvaja nástupcovia Konona - archidiakon Paschalis a kaplán Teodor. Nakoniec sa stal pápežom Sergius, ako kompromisný kandidát, ktorého podporil Teodor i Paschalis.
Pontifikát.
Počas svojho ponitifkátu sa dostal do vážneho sporu s Byzanciou. Pápež odmietol uznať uznesenie trullskej synody (okrem iného obmedzenie pápežskej vlády i odmietnutie celibátu), ktorú v roku 692 zvolal cisár Justinián II. a cisár prikázal pápeža uväzniť. K tomu neprišlo, lebo na jeho obranu sa postavili spolu s vojskom aj občania Ríma a cisárovi vyslanci boli vypovedaní.
Venoval sa aj cirkevným záležitostiam na Západe – udelil pálium canterburskému arcibiskupovi Berthwaldowi, vrátil na post biskupa Wilfrida z Yorku, a tiež vysvätil biskupa Ravenny, Damiana.
Dal opraviť Baziliku sv. Petra i svoj bývalý titulárny kostol sv. Zuzany. 8 januára 688 slávnostne preniesli ostatky pápeža Leva I. do hrobky v bazilike sv. Petra. Sergius I. zaviedol liturgické zmeny – spev "Agnus Dei" počas omše, sviatok Obetovania Pána do liturgického kalendára, sviatok Povýšenia svätého Kríža, mariánske procesie.
Udelil biskupské svätenie svätému Willibrodovi.
Je pochovaný v bazilike sv. Petra. Bol vyhlásený za svätého, v katolíckom kalendári má sviatok 8. septembra..
Stolen Dance

„Stolen Dance“ je skladba nemeckej indie popovej dvojice Milky Chance. Prvýkrát bola nahraná na portál YouTube dňa 4. apríla 2013, pred skompletizovaním ich debutového albumu "Sadnecessary" a rýchlo sa stala hitom, čo viedlo k miliónom pozretí a vypredaným festivalom počas ich turné. Skladba bola vydaná cez ich vlastné vydavateľstvo dňa 5. apríla 2013 a dosiahla 1. miesta v rebíčkoch v krajinách ako Rakúsko, Francúzsko, Belgicko (Valónsko), Švajčiarsko, Poľsko, Česko a Maďarsko.
Vymyšlenská pěšina

Vymyšlenská pěšina je prírodná rezervácia v Česku, ktorá bola vyhlásená v roku 1989. Nachádza sa pri dedine Mokrsko v katastrálnom území Prostřední Lhota obce Chotilsko v okrese Příbram. Predmetom ochrany sú skalnaté svahy s mozaikou lesných typov stredného Povltavia.
Nikon D3300

Nikon D3300 je 24,2 megapixelová digitálna zrkadlovka s objímkou Nikon F, ktorá bol oficiálne uvedená dňa 7. januára 2014. Je predávaná ako základná zrkadlovka pre začiatočníkov (ponúka príručku a zlepšený manuál) a skúsených hobby fotografov, ktorí chcú pokročilé špecifikácie a výkony. Model D3300 nahradil zrkadlovku D3200.
Obrazový procesor Expeed 4 umožňuje fotoaparátu zachytiť 1080p video s frekvenciou 60 fps vo formáte MPEG-4. 24,2 megapixelové snímky dokáže snímať rýchlosťou 5 snímok za sekundu, čo je najrýchlejšie zo základných zrkadloviek. Podobne ako Nikon D5300 má telo z polyméru z uhlíkových vlákien.
V apríli 2014 vyhrala zrkadlovka D3300 cenu Technical Image Press Association (TIPA) v kategórii Best Digital SLR Entry Level.
Zeki Müren

Zeki Müren (* 6. december 1931, Bursa† 24. september 1996, Izmir) bol turecký spevák a skladateľ klasickej hudby.
Majstrovstvá sveta vo volejbale mužov 1990

Majstrovstvá sveta vo volejbale mužov 1990 boli v poradí 12. Majstrovstvá sveta vo volejbale mužov, ktoré organizuje Medzinárodná volejbalová federácia (FIVB). Konali sa od 18.28. októbra 1990 v troch brazílskych mestách: Brazília, Curitiba a Rio de Janeiro, za účasti 16 tímov. Nováčikmi turnaja boli družstvá Kamerunu a Švédska. Brazília bola organizátorom svetového šampionátu mužov druhýkrát, keď prvý turnaj hostilo v roku 1960. Titul získalo Taliansko, ktoré vo finále zvíťazilo nad Kubou.
Biele goliere

Biele goliere (orig. "White Collar") je americký dramatický seriál, ktorý vysielala USA Network od 23. októbra 2009 do 18. decembra 2014. Na Slovensko začala seriál vysielať stanica Plus, neskôr sa presunul na Wau.
Dej.
Po troch rokoch hry na mačku a myš si Neal Caffrey, falšovateľ, zlodej a podvodník, odpykáva štvorročný trest potom, ako ho nakoniec FBI zatkne. Necelé štyri mesiace pred prepustením sa mu podarí utiecť a nájsť svoju priateľku, ktorá ho medzitým opustila. Chytí ho opäť agent FBI Peter Burke, ktorému sa to podarilo pred štyrmi rokmi. Keď je Neal opäť za mrežami dostal päť rokov, no dá Burkeovi stopu týkajúcu sa iného prípadu. Peter sa preto za ním vracia do väzenia a Neal mu ponúkne pomoc pod podmienkou, že si tak odpyká svoj trest na slobode pod jeho dozorom a bude mu pomáhať posielať iných podvodníkov za mreže.